Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 432/13/7706	Poprad, 31.7.2014
EEČ : 2-57-107-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žiadne
sa v skúšobnej dobe, určenej uznesením prokurátora Okresnej prokuratúry Poprad zo dňa 25.6.2013, spisová značka 1 Pv 432/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 03.06.2013 v čase okolo 10.00 hod., vošla do katastrálneho územia XXXXX, okres Poprad, kde z lesného porastu č. 950, z parcely č. 5143/2, ktorá patrí do lesného pôdneho fondu, bez súhlasu a povolenia ukradla zo zeme drevnú hmotu smreka obyčajného (Picea abies) v počte 30 ks, o priemere do 12 cm a dĺžke 1,6 m, v úmysle použiť ju doma na kúrenie, pri čom bola prichytená policajnou hliadkou, čím takto svojim konaním spôsobila škodu pre XXXXX, XXXXX 66, Vysoké Tatry, okres Poprad, IČO: XXXXX vo výške 16,32 €.

Uznesením prokurátora Okresnej prokuratúry Poprad zo dňa 25.6.2013, spisová značka 1 Pv 432/13/7706, bola určená obvinenej skúšobná doba v trvaní 12 mesiacov.
Odôvodnenie:
Okresný prokurátor Okresnej prokuratúry Poprad uznesením sp. zn. 1 Pv 432/13-3 zo dňa 25.06.2013, podľa § 216 ods. 1 Trestného poriadku podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. d/ Trestného zákona. 

	Podľa § 216 ods. 2 Trestného poriadku bola obvinenej XXXXX určená skúšobná doba v trvaní 12 (dvanástich) mesiacov.   

	Uznesenie o podmienečnom zastavení trestného stíhania nadobudlo právoplatnosť          13.07.2013.  Skúšobná doba uplynula dňa 13.07.2014.     

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvinenej XXXXX  počas podmienečného zastavenia trestného stíhania vyžiadaním správy o povesti z miesta trvalého bydliska, odpisu z registra trestov, správy z Okresného úradu Poprad, Odboru všeobecnej vnútornej správy.   

	Zo zabezpečených podkladov vyplýva, že obvinená v priebehu skúšobnej doby viedla riadny život, nebola súdom odsúdená za trestný čin, ani postihnutá správnym orgánom za priestupok. Zo správy Okresného úradu Poprad vyplýva, že menovaná v Ústrednej evidencii priestupkov Ministerstva vnútra SR nemá od 13.07.2013 do 16.7.2014 vedený žiaden záznam. Zo správy Obce Nová Lesná je hodnotená všeobecne, je poberateľkou starobného dôchodku, žije v skromných podmienkach, má slušné a priateľské vystupovanie.  

	Z týchto dôvodov bolo potrebné rozhodnúť tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Poprad do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Gerbery
prokurátor